રાજપીપળા: નર્મદા જિલ્લાના ગરૂડેશ્વર તાલુકાના ચીનકુવા ગામની 500 લોકોની વસતીને પાણી આપવામાં તંત્ર નિષ્ફળ રહેતાં મહિલાઓને 150 ફૂટ ઉંડે કુવામાં ઉતરીને જીવના જોખમે પાણી ભરવાની ફરજ પડી રહી છે. કુવામાં પાણી ઓછુ હોય ત્યારે મહિલાઓને આઠ કીમી દુર મંડાણ ગામે પાણી માટે જવું પડે છે. દેશમાં ગુજરાત મોડલની વાત થઇ રહી છે પણ આદિવાસી વિસ્તારોમાં ગુજરાત મોડલની વરવી વાસ્તવિકતા જોવા મળી રહી છે. હજી કેટલાય ગામડાઅો રસ્તા, પાણી તેમજ વીજળી જેવી માળખાકીય સુવિધાઓથી વંચિત જોવા મળી રહયાં છે,